Sombathei

Sombathei vai Sombathel'  ( ['sombɒt.hɛj], ,  [ˌʃtaɪnaˈmaŋɐ], ) om lidn Mad'jaranman päivlaskmas. Se om valdkundan kümnenz' lidn eläjiden lugun mödhe, om Vaš-agjan administrativižeks keskuseks da palaks.

 Istorii 
Eländpunktan aluz om pandud rimalaižil vl 45 EME kuti Savarii (Savaria), Pannonii-provincijan pälidn, sen jändused oma kaičenus paloin. Vn 458 manrehkaiduz pani lidnad mantazole. Mad'jaran nimituz libui sobatan jarmankoišpäi: szombat «sobat» i hely «sija».

Toižen mail'man sodan jäl'ghe mašinansauvomižen, tekstiližen i sömtegimišton edheotandad oliba saudud da radoiba Sombatheliš.

 Geografijan andmused 
Lidn sijadase agjan päivlaskmas, 216 m ü.m.t. keskmäižel korktusel. Pened Perint i Djondjoš-joged jokstas lidnadme.

Matkad Avstrijan röunhasai om kümne kilometrad päivlaskmha, Budapešthasai om 220 km päivnouzmha. Budapešt — Grac raudtekeskust läbitab lidnad.

 Eläjad 
Vn 2011 Mad'jaranman rahvahanlugemižen mödhe lidnan eläjiden lugu oli 78 884 ristitud, vn 2022 — 78 522 ristitud. Kaikiš suremb lidnan ristitišt oli 85 617 eläjad vl 1990.

Rahvahad (enamba 0,4 % vl 2011): mad'jaralaižed — 83,0 %, saksalaižed — 2,0 %, čiganalaižed — 0,8 %, horvatijalaižed — 0,6 %, toižed rahvahad — 1,2 %, rahvahuden ozutandata — 12,4 %.

Edeline mer om Tivadar Puškaš (Puskás Tivadar, reduku 2010 — reduku 2019).

 Galerei 

 Sebruzlidnad 
  Ferrar, Italii (vspäi 1997)
  Joškar-Ol, Marii Elan Tazovaldkund, Venäma (vspäi 1971)
  Kaufboiren, Bavarii, Saksanma (1992)
  Kol'ding, Danii (1991)
  Lapenrand, Suomenma (1983)
  Sisak, Horvatii (2003)

 Irdkosketused 
 Lidnan oficialine sait (szombathely.hu). 

Kategorii:Mad'jaranman lidnad
Kategorii:Eländpunktad kirjamišton mödhe
*